A touz ces qui verront ces presentes lettres, Hugues, pour la grâce de Deu, evesques de Ostun, salut en notre Seignour, cum nous aiens fest trahire pierre et prendre et fest chacier en la justise et en la seignorie nostre chier seignour lou Duc, saichez que nous en avons fest, que ce est de sa bone volunté et de sa bone soufrence, et que nous ne l’avons pas fest pour ce que nous entendeins avoir droit pour raison de l’evesché de Ostun. En tesmoin de ce nous avons mis nostre seal en ces presentes lettres. Donné l’an mil. cc. quatre ving et huit, lou samady en la feste Saint-Grégoire.